Liucherament mas chicota que a Luna d'a Tierra, Europa ye composada prencipalment de roca silicatada y tien una crosta d'augua chelada y prebablement un nuclio de fierro y níquel. Tien una atmosfera muit fina, composada prencipalment d'oxicheno. A suya superficie ye acanalada por crepas y rayas, pero os craters son relativament pocos. De feito, Europa tien a superficie mas lisa de qualsiquier obchecto solido conoixiu en o Sistema Solar. L'aparent choventut y suavidat d'a suya superficie han levau a la hipotesi que existe un ocián d'augua debaixo d'a superficie, que posiblement podría agüespar vida extraterrestre.